OPĆINA BEREK

**ODLUKA**

**O OSNIVANJU TRGOVAČKOG DRUŠTVA**

**ZA OBAVLJANJE KOMUNALNIH DJELATNOSTI**

**PRAVNI TEMELJ**: Zakona o lokalnoj i područnoj (regionalnoj) samoupravi („Narodne novine“ br. 33/01, 60/01-vjerodostojno tumačenje, 125/05, 109/07, 125/08, 36/09, 150/11, 144/12, 19/13 i 137/15)

**PREDLAGATELJ**: Općinski načelnik

**NADLEŽNOST ZA DONOŠENJE**: Općinsko vijeće

**STRUČNA OBRADA**: Ured načelnika

**PRILOZI:**

- Zaključak Općinskog načelnika

- Odluka o osnivanju trgovačkog društva za obavljanje komunalnih djelatnosti

- Obrazloženje

LISTOPAD 2016.



REPUBLIKA HRVATSKA

BJELOVARSKO-BILOGORSKA ŽUPANIJA

#### OPĆINA BEREK

OPĆINSKI NAČELNIK

KLASA: 022-06/16-02/01

URBROJ: 2123/02-02-16-37

Berek, 11. listopada 2016.

Na temelju članka 47. Statuta Općine Berek („Službeni glasnik Općine Berek“ br. 1/13) i članka 48. Zakona o lokalnoj i područnoj (regionalnoj) samoupravi („Narodne novine“ br. 33 144/12, 19/13- pročišćen tekst i 137/15) Općinski načelnik Općine Berek dana 11. listopada 2016. donio je slijedeći:

**Z A K L J U Č A K**

Utvrđuje se Prijedlog Odluke o osnivanju trgovačkog društva za obavljanje komunalnih djelatnosti te upućuje Općinskom vijeću na raspravu i odlučivanje.

Prijedlog Odluke iz prethodnog stavka sastavni je dio ovog Zaključka.

OPĆINSKI NAČELNIK:

Mato Tonković

Dostaviti:

- Općinsko vijeće, svima

- Upravni odjeli,

- Arhiva, ovdje

- Evidencija, ovdje

Na temelju članka 35. stavka 1. točke 5. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13 i 137/15), članka 387. Zakona o trgovačkim društvima („Narodne novine“ br. 111/93, 34/99, 121/99, 52/00, 118/03, 107/07, 146/08, 137/09, 111/12, 125/11, 68/13 i 110/15) i članka 32. Statuta Općine Berek („Službeni glasnik Općine Berek“ br. 1/13) Općinsko vijeće Općine Berek, na sjednici održanoj 15.10.2016. godine, donosi

**ODLUKU**

**o osnivanju trgovačkog društva**

**za obavljanje komunalnih djelatnosti**

**Članak 1.**

Ovom Odlukom osniva se trgovačko društvo s ograničenom odgovornošću za obavljanje komunalnih djelatnosti na području Općine Berek.

**Članak 2.**

Općina Berek, 43232 Berek, Berek 77, OIB – 43345188266 (u daljnjem tekstu: Osnivač) je jedini osnivač trgovačkog društva s ograničenom odgovornošću.

**Članak 3.**

Tvrtka trgovačkog društva iz članka 1. ove Odluke je: Komunalac Berek d.o.o. za komunalnu

djelatnosti (u daljnjem tekstu: Društvo).

Skraćeni naziv Društva je: Komunalac Berek d.o.o.

**Članak 4.**

Sjedište Društva iz članka 3. ove Odluke je na adresi: Berek (Općina Berek), Berek 77.

**Članak 5.**

Predmet poslovanja – djelatnost Društva je:

* održavanje čistoće,
* djelatnost prijevoza otpada
* djelatnost skupljanja otpada
* gospodarenje otpadom,
* prijevoz putnika u javnom prometu,
* prijevoz za vlastite potrebe,
* održavanje javnih površina,
* održavanje nerazvrstanih cesta,
* tržnice na malo,
* održavanje javnih garaža i parkirališta,
* djelatnost čišćenja svih vrsta objekata,
* građenje, projektiranje i nadzor u hortikulturi,
* izvođenje hortikulturnih radova,
* održavanje groblja i krematorija i prijevoz pokojnika,
* upravljanje grobljem,
* obavljanje dimnjačarskih poslova,
* javna rasvjeta,
* upravljanje i održavanje sportskih građevina,
* knjigovodstvene i računovodstvene usluge,
* projektiranje i građenje građevina te stručni nadzor građenja.

**Članak 6.**

Za početak rada Društva osnivač Društva osigurava temeljni kapital u ukupnom iznosu od 20.000,00 kuna (slovima: dvadeset tisuća kuna).

Temeljni kapital osigurava osnivač uplatom u novcu.

Temeljni udjel je jedan i razmjeran je veličini temeljnog kapitala.

**Članak 7.**

Skupštinu Društva čini Općina Berek zastupana po općinskom načelniku.

Skupština Društva imenuje direktora Društva.

**Članak 8.**

Uprava Društva ima jednog člana – direktora kojeg svojom odlukom imenuje Skupština Društva.

**Članak 9.**

Ovlašćuje se općinski načelnik Općine Berek da, na temelju ove Odluke, kod javnog bilježnika da izjavu o osnivanju Društva te poduzima sve druge radnje vezane uz postupak osnivanja Društva.

**Članak 10.**

Ova Odluka stupa na snagu danom donošenja te se objavljuje u „Službenom glasniku Općine

Berek“.

KLASA: 021-05/16-04/01

URBROJ: 2123/02-01-16-13

Berek, 15. listopada 2016. godine

PREDSJEDNIK

OPĆINSKOG VIJEĆA

Antun Dergić